SAMBIRU 11
Ntchifukwa Wuli Tisanirika pa Maunganu ngakulungakulu?
Ntchifukwa wuli ŵanthu yaŵa awoneka alikondwa? Yiwu ŵe pa umoza wa maunganu ngidu ngakulungakulu. Nge po achitiyanga ateŵeti aku Chiuta a mu nyengu yakali, wo angulamulika kuti awunganengi katatu pa chaka, nasiso tija akunozgeka kusanirika pa maunganu ngakulungakulu ngenanga. (Marangu 16:16) Chaka chechosi, tija ndi maunganu ngakulungakulu. Unganu wadera ŵa zuŵa limoza wo uchitika kaŵi pachaka ndipuso unganu wachigaŵa wo uchitika mazuŵa ngatatu. Kumbi tiyanduwa wuli pa maunganu ngenanga?
Ngachitiska kuti ubali widu wachikhristu wa pacharu chosi uje wakukho. Ayisirayeli akondwanga chifukwa chakutumbika Yehova “pa unganu ukulu,” nasiso tikondwa kusopa Yehova limoza ndi anyidu pa maunganu ngenanga. (Sumu 26:12; 111:1) Maunganu ngenanga, ngatitiwovya kuti tikumanengi kweniso tichezgengi ndi Akaboni anyidu a mumipingu yinyaki ndipuso wo atuliya kuvyaru vinyaki. Pa nyengu yakupumuwa, tikondwa kuryiya pamoza chakurya pamalu nga unganu vo vitovya kuti maunganu ngaje nga chimangu. (Machitidu 2:42) Pa maunganu ngenanga ndipu tiwona chanju cho chichitiska kuti tikoliyanengi ndi ‘abali’ ŵidu pacharu chosi.—1 Peturo 2:17.
Ngatitiwovya kuti tiluti panthazi mwauzimu. Ayisirayeli ayanduwanga so chifukwa ‘avwisisanga vo vaŵerengekanga’ ndipuso vo vakonkhoskekanga kutuliya m’Malemba. (Nehemiya 8:8, 12) Nasiso tiyanduwa ndi ulongozgi wa m’Bayibolu wo tilonde pa maunganu ngidu. Nkhani yeyosi yija ndi mutu wakutuliya m’Bayibolu. Paja so nkhani zakukondwesa, zakusiliyana ndipuso vakuyeruzgiyapu, vosi ivi vititisambiza mo tingachitiya khumbu laku Chiuta pa umoyu widu. Tichiskika asani tituvwa masuzgu ngo Akhristu akumana nangu ndi mo apundiya masuzgu mu nyengu yakumaliya yinu. Pa maunganu nga chigaŵa, paja maseŵeru nga nkhani za m’Bayibolu zo zikuchitika kali ndipuso ngatitisambiza fundu zo zingatiwovya. Pa unganu wewosi, pachitika ubatizu waku wo akhumba kulongo kujipatuliya kwaku Chiuta.
-
Ntchifukwa wuli kusanirika pa maunganu kutitipaska likondwa?
-
Kumbi mungayanduwa wuli asani musanirika pa maunganu?
tum_Latn tum_Latn tum_Latn tum_Latn tum_Latn unk tum_Latn unk tum_Latn